钦定古今图书集成/明伦汇编/氏族典/第595卷 > 尔朱仲远
## 钦定古今图书集成/明伦汇编/氏族典/第595卷 > 尔朱仲远

按《魏书尔朱彦伯传》：“彦伯弟仲远，颇知书计，诈造荣
启表，请人为官，大得财货，以资酒色，落魄无行。及孝
庄即阼，除直寝宁远将军、建兴太守、顿丘县开国侯，
加侍中，进爵为公，寻改封清河郡。尔朱荣死，仲远勒
众来向京师，攻陷西兖州。前废帝立，进爵彭城王，寻
加大将军，镇大梁。仲远天性贪暴，大宗富族诬之以”
反，没其家口，簿籍财物，皆以入己。诸将妇有美色者，
莫不被其淫乱。东南牧守，下至民俗，比之“豺虎。”后与
齐献武王战败，南走东郡，仍奔萧衍，死于江南。